
Nr. 22/489


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.65/2009 pentru modificarea Ordonanţei Guvernului nr.85/2004 privind protecţia consumatorilor la încheierea şi executarea contractelor la distanţă privind serviciile financiare, cu care comisia noastră a fost sesizată în fond cu adresa Biroului Permanent nr. PL.x 430 din 21.09.2009.
	PREŞEDINTE,

Viorel ŞTEFAN 

RAPORT

asupra proiectului de Lege privind aprobarea Ordonanţei de urgenţă 
a Guvernului nr.65/2009 pentru modificarea Ordonanţei Guvernului 
nr.85/2004 privind protecţia consumatorilor la încheierea şi 
executarea contractelor la distanţă privind serviciile financiare

Cu adresa nr. PL.x 430 din 21 septembrie 2009, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr.65/2009 pentru modificarea Ordonanţei Guvernului nr.85/2004 privind protecţia consumatorilor la încheierea şi executarea contractelor la distanţă privind serviciile financiare.
La întocmirea raportului s-a avut în vedere avizul Consiliului Legislativ şi avizul Comisiei juridice, de disciplină şi imunităţi.
Prezentul proiect de Lege are ca obiect de reglementare modificarea Ordonanţei Guvernului nr. 85/2004 privind protecţia consumatorilor la încheierea şi executarea contractelor la distanţă privind serviciile financiare;

Modificările aduse asigură transpunerea şi aplicarea dispoziţiilor de drept intern în conformitate cu prevederile comunitare în domeniu, asigurând aceleaşi drepturi şi obligaţii pentru toţi consumatorii şi furnizorii de servicii financiare din statele membre ale Uniunii Europene la încheierea şi executarea contractelor la distanţă privind serviciile financiare.
Totodată urmăresc protejarea intereselor economice ale consumatorilor, prin abrogarea unor prevederi care restrâng dreptul de retragere a consumatorilor.

Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor, din partea Ministerului Întreprinderilor Mici şi Mijlocii, Comerţului şi Mediului de Afaceri doamna secretar de stat Irinel Cristu şi din partea Autorităţii Naţionale pentru Protecţia Consumatorilor domnul director Mihail Meiu şi doamna Dumitra Groza – şef serviciu.
La lucrările comisiei au participat  33  deputaţi, din totalul de 33 membri ai comisiei.

Raportul comisiei a fost adoptat cu unanimitate de voturi.

Proiectul de Lege a fost adoptat de Senat în şedinţa din data de 16 septembrie 2009.

Proiectul de lege, potrivit art. 75 din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege privind aprobarea Ordonanţei de urgenţă a Guvernului nr.65/2009 pentru modificarea Ordonanţei Guvernului nr.85/2004 privind protecţia consumatorilor la încheierea şi executarea contractelor la distanţă privind serviciile financiare, în şedinţa din data de 7 octombrie 2009, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.
	PREŞEDINTE,

Viorel ŞTEFAN
	SECRETAR,

Iuliu NOSA


Consilier parlamentar

Mariana Bărdiţă

Expert parlamentar

Vasilica Popa 

